| **Jonas Rudamina-Dusetiškis** |
| --- |
| Rudaminos |
| Trabų herbas |
| Trabų herbas |
|  |
| Gimė | 1581 m. |
| Mirė | 1646 m. vasario 9 d. (~65 metai) |
| Tėvas | Jonas Rudamina |
| Motina | Felicija Taločkaitė |
| Sutuoktinis (-ė) | Kristina Horodicka |
| Vaikai | Mykolas, Gabrielius, Ana |

**Jonas Rudamina-Dusetiškis** (1581 m. – 1646 m. vasario 9 d.) – Lietuvos Didžiosios Kunigaikštystės bajoras, Naugarduko kaštelionas ir karinis veikėjas.

Biografija
----------

Kartu su broliais Petru ir Kristupu augo Breslaujos vaiskio Jono Rudaminos-Dusetiškio šeimoje. Studijavo Vilniaus akademijoje, Ingolštato ir Augsburgo universitetuose. 1610 m. išrinktas Lietuvos Vyriausiojo tribūnolo deputatu. Nuo 1618 m. Vilkijos girininkas, 1619–1622 m. – Naugarduko pavaivadis, 1627–1636 m. – vėliavininkas. 1623–1635 m. buvo kelis kartus išrinktas į Seimą. 1636 m. paskirtas Naugarduko kaštelionu.

Atminimo lenta Naugarduko Kristaus Atsimainymo bažnyčioje
Jono Rudaminos-Dusetiškio veikalas *Illustriora theoremata et problemata mathematica ex opticis geometria astronomia...* (*Žymesnės matematikos teoremos ir problemos iš optikos, geometrijos, astronomijos, elementariosios sferos ir bažnytinio kalendoriaus, viešai perskaitytos Vilniaus jėzuitų akademijoje*), Vilnius, 1633
Dalyvavo 1600—1629 m. karuose su Švedija. Ypač pasižymėjo 1621 m. Chotyno mūšyje, kartu su savo vadovaujamais 720 raiteliais atlaikė gausesnių turkų pajėgų puolimą. Pats buvo sužeistas, šiose kautynėse prarado pusbrolį ir kitus bendražygius. Sugrįžo į namus ir Naugarduko Kristaus Atsimainymo bažnyčioje 1643 m. įrengė marmurinę lentą kovos draugų atminimui. Ji vaizduoja patį fundatorių, jo pusbrolį Jurgį ir kitus bendražygius: Veličką, Tališevskį, Bykovskį, Čudovskį, Mogilnickį, Vainą, Tiškevičių bei Osipovskį. Pastarieji devyni kariai akmenyje iškalti nukirstomis galvomis, su trykštančiu iš kaklų krauju. Šalia guli nukautų turkų kūnai. Tai vertingas barokinio meno kūrinys, išlikęs iki mūsų dienų.

Jam eiles skyrė poetas Motiejus Kazimieras Sarbievijus, o savo karinius išgyvenimus J. Rudamina-Dusetiškis aprašė 1640 m. išleistoje knygoje.

Šaltiniai
---------

* Marija Matuškaitė. *Išėjusiems atminti: laidosena ir kapų ženklinimas LDK.* – Vilnius: Vilniaus dailės akademijos leidykla, 2009

Literatūra
----------

* Валерый Пазднякоў, Рудаміны // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г.П. Пашкоў (гал.рэд.) і інш.; Маст. З.Э. Герасімовіч. – Мн.: БелЭн, 2006. – 792 с.: іл. С. 514. ISBN 985-11-0315-2, ISBN 985-11-0378-0 (т. 2)

| Politinis postas |
| --- |
| Prieš tai:**Vasilijus Kopecas** |  **Naugarduko kaštelionas**1636 | Po to:**Bogdanas Stetkevičius** |

|  |  |  |  |  |
| --- | --- | --- | --- | --- |
| 

| Ž • A • RNaugarduko kaštelionai |
| --- |
|  |
| 
Grigalius Valavičius • Aleksandras Palubinskis • Samuelis Valavičius • Vasilijus Kopecas • Jonas Rudamina-Dusiackis • Bogdanas Stetkevičius • Samuelis Statkevičius • Mikalojus Vladislovas Judickis • Stanislovas Zenovičius • Kristupas Jesmanas • Mikalojus Vladislovas Pšezdeckis • Aleksandras Vaina-Jasenskis • Steponas Eustachijus Aleksandravičius • Teodoras Jeronimas Obuchovičius • Antanas Novaselskis • Antanas Oskierka • Boguslavas Nezabytovskis • Jonas Rdultovskis • Danielis Šiška • Jonas Chreptavičius • Juozapas Nesiolovskis • Rafaelis Juozapas Jalenskis • Gedeonas Jalenskis |  |

 |